Karne ya 6 KK

Karne ya 6 KK (= kabla ya Kristo) ni kipindi cha miaka mia kuanzia tarehe 1 Januari 600 KK na kuishia tarehe 31 Desemba 501 KK.

 Matukio 

Mashariki ya Kati inatawaliwa kwanza na Babuloni Mpya ya Wakaldayo, halafu na Uajemi uliozidi kuenea hadi kuwa dola kubwa kuliko yote yaliyotangulia. 
Ufalme wa Yuda unakoma mwaka 586 KK, Nebukadneza II alipoteka Yerusalemu na kuhamisha Wayahudi hadi Babuloni. Koreshi Mkuu, mara baada ya kushinda Babuloni, aliwaruhusu kurudi kwao (538 KK).
Huko Uajemi, Zoroasta anaanzisha dini inayokiri vyanzo viwili vya vyote. 
Zama za chuma barani Ulaya, wanapozidi kuenea Waselti.
Bahari ya Kati: mwanzo wa falsafa ya Kigiriki.
Falsafa ya Kichina inakubalika nchini China; Ukonfusio na Utao.
Gautama Buddha na Mahavira wanaanzisha Ubuddha na Ujain.
Huko Amerika Kusini, ustaarabu wa Olmec unadumaa.
515 KK: Ujenzi wa Hekalu la Yerusalemu unakamilika: litadumu hadi mwaka 70 BK.
510 KK: Wa mwisho kati ya wafalme 7 wa mapokeo ya Roma ya Kale anafukuzwa madarakani; mwanzo wa jamhuri.

 Watu muhimu 
Soloni wa Athene, mtunzi wa Katiba ya Soloni iliyoweka wazi misingi ya demokrasia.
Pāṇini, huko India, alitunga sarufi ya Kisanskrit, ya zamani kuliko sarufi zote zilizotufikia.Ritual and mantras: rules without meaning Google Books 
Nabii Ezekieli, kuhani wa Yerusalemu aliyefanya kazi katika uhamisho wa Babeli.
Isaya wa pili, nabii kwa Waisraeli wa uhamishoni.
Nabii Hagai aliyefanya kazi Yerusalemu (520 KK)
Nabii Zekaria aliyefanya kazi Yerusalemu (520 KK-518 KK)
Kambise II, mfalme wa Uajemi.
Dario I, mfalme wa Uajemi.
Laozi huko China.
Esopo, mwandishi wa Ugiriki wa Kale.
Pitagora, mwanafalsafa na mwanahisabati wa Ugiriki wa Kale.
Heraklito, mwanafalsafa Ugiriki wa Kale.

Tanbihi

 Viungo vya nje 

Jamii:Karne ya 6 KK